بيت الرحمان جامع مسجد

بیت الرحمان جامع مسجد ( Acehnese: Meuseujid Raya Baiturrahman) انڊونيشيا جي ریاست بنڊا آچيہ جي شھر آچيہ جي مرڪز م واقع ھڪ مسجد آھي. بيت الرحمان گرانڊ مسجد آچیني قوم جي مذهب، ثقافت، روح، طاقت ۽  جدوجهد جي علامت آهي. مسجد بنڊا آچیہ جي هڪ تاريخي نشاني آهي جيڪا سال 2004ع هندي سمنڊ جي زلزلي ۽ سونامي کان بچي وئي آهي.

تاريخ 

اصل مسجد رايا (وڏي مسجد) سال 1612ع ۾ سلطان اسڪندر مودا جي دور حڪومت ۾ ٺاهي وئي. ڪن جو چوڻ آهي ته اصل مسجد ان کان به اڳ 1292ع ۾ سلطان علاءُ الدين محمود سیاهه تعمير ڪئي هئي. اصل شاهي مسجد هڪ گهڻ ٽائرن واري ڇت تي مشتمل هئي، جيڪا آچینیز فن تعمير جي هڪ خاص خصوصيت هئي.
ڊچ نوآبادياتي حملي ۾ ان کي ساڙيو ويو، سال 1879ع ۾ هن جو بیھر تعمیر شروع ٿيو ۽ پهريون پٿر ٽينگڪو قاضي ملڪ العادل رکيو، جيڪو ان جو پهريون امام ٿيو. مسجد جو تکمیل سلطان محمد دائود سياه جي دور ۾ 27 ڊسمبر، 1881ع ۾ ٿيو. 

شروعات ۾، مسجد صرف هڪ گنبد ۽ هڪ مينار ڏيکاري ٿو. وڌيڪ گنبد ۽ مينار سال 1935ع، 1958ع ۽ 1982ع ۾ شامل ڪيا ويا. اڄ، مسجد ۾ ست گنبد ۽ اٺ مينار آهن. مسجد سال 2004ع جي زلزلي ۽ سونامي کان بچي وئي، جيئن ته ڀت جي ٽڪرن کي معمولي نقصان پھتو ۽ زلزلو مکيه دروازي وٽان 35 ميٽر (115 فٽ) ڊگھي مينار کي ٿورو جھڪيو ھو. آفت جي دوران، مسجد بي گهر ماڻهن لاءِ عارضي پناهه گاهه طور ڪم ڪيو ۽ صرف ٻن هفتن کان پوءِ نماز لاءِ ٻيهر کوليو ويو.

 حوالا 

زمرو:مسجدون
زمرو:اسلامي عمارتون
زمرو:اسلامي جایون